S11 โชว์กำไร Q1 พุ่งกว่า 40% หลังตลาดรถจักรยานยนต์โต
S11 รายงานผลการดำเนินงานไตรมาส 1/58 เพิ่มขึ้น 41.68% จากช่วงเดียวกันของปีก่อน หลังตลาดรถจักรยานยนต์เติบโต ส่งผลให้มีรายได้จากค่าเช่าซื้อเพิ่มขึ้น 
11 พ.ค. 2558

บริษัท เอส 11 กรุ๊ป จำกัด (มหาชน) หรือ S11 รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 74.12 ล้านบาท หรือมีกำไรสุทธิ 0.13 บาทต่อหุ้น เพิ่มขึ้น 41.68% จากช่วงเดียวกันของปีก่อนที่มีกำไรสุทธิ 52.31 ล้านบาท หรือมีกำไรสุทธิ 0.10 บาทต่อหุ้น
โดยกำไรในไตรมาสดังกล่าวที่เพิ่มขึ้น เนื่องจากบริษัทมีรายได้รวมเพิ่มขึ้น ส่วนใหญ่มาจากรายได้ค่าเช่าซื้อ เป็นผลมาจากการเติบโตของยอดจำหน่ายรถจักรยานยนต์ในไตรมาสดังกล่าวที่เพิ่มขึ้น ขณะที่บริษัทมีผลขาดทุนจากการด้อยค่า และสินทรัพย์รอจำหน่ายลดลง เนื่องจากการควบคุมคุณภาพกระบวนการติดตามทรัพย์สิน